ZAPISNIK S JAVNE RASPRAVE PAZI(N) PRORAČUN!
u mjesnom odboru Stari Pazin održane
05. lipnja 2019. godine s početkom u 18.00 sati

Raspravi prisustvuju:
1. Igor Bajok – moderator,
2. Elvis Kliman – pročelnik Upravnog odjela za komunalni sustav, prostorno uređenje i graditeljstvo
3. Maja Stranić Grah – pročelnica Upravnog odjela za gospodarstvo, financije i proračun

[bookmark: _GoBack]Na raspravu se odazvalo 8 mještana. 
Igor Bajok uvodno predstavlja novine u provedbi projekta. Građani u mjesnom odboru Stari Pazin odlučuju o iznosu od 150.000,00 kn u dvogodišnjem ciklusu projekta na način da se prijedlozi prikupljaju izravno tijekom rasprava po mjesnim odborima, a ne kao do sada dostavom obrasca na adresu Grada Pazina. Na jesen će se ponovno održati rasprave po mjesnim odborima i tada će mještani glasati o najpotrebnijim komunalnim akcijama.

Maja Stranić Grah je potom prezentirala prijedloge komunalnih akcija iz prethodnih godina koje nisu izglasane i koje bi mogle biti uvrštene u prijedloge ove godine:
· postaviti javnu rasvjetu u Bertoši
· Javna rasvjeta (3-4 rasvjetna tijela, postoje već 3-4 betonska stupa električne mreže),  lokacija: Kuhari, na cesti Pazin-Bertoši-Hrestenica, u naselju Kuhari, od lokvice u lijevom oštrom zavoju kod kućnog broja 9f, do zadnje kuće prema raskrsnici za Bertoše 
· Nogometno igralište / dječje igralište, Staropazinsko polje
· Postavljanje javne rasvjete u Ulici Nikole Žica
· Postavljanje javne rasvjete, Pilati
· Uređenje ulice Josipa Voltića - uređenje parking mjesta (na nekom drugom mjestu) ili postavljanje ivičnjaka, Ulica Josipa Voltića 9-23
· Uređenje ulice Josipa Voltića – dovođenje u prvobitno stanje – postavljanje rubnika uz kolnik, Ulica Josipa Voltića br. 9, 11, 13 i 15 
· Postavljanje 2 rasvjetna tijela, Kastavska ulica, od k.br. 1 do ½ (mlin Setum, bivše selo Juraleti), duljina cca 70 m 
· Postavljanje 2 rasvjetna tijela, temelji i kablovi postavljeni, Ulica Mate Balote k.br. 12 i 14 
· Riješiti oborinsku odvodnju (proširiti kanal za otpadne vode i napraviti mali potporni zidić koji će spriječiti slijevanje vode), malonogometno (rukometno) igralište Dolac

Maja Stranić Grah je nadalje nabrojala male komunalne akcije koje su izglasane i provedene prethodnih godina.

Nakon toga su prisutni iznijeli prijedloge komunalnih akcija o kojima će se glasati tijekom naredne rasprave.

1.Rasvjeta Kastavska ulica od k.br. 4-30 (do završetka ulice) – zamjena s LED rasvjetom. 
2. Kastavska ulica – rekonstrukcija i ponovo postavljanje tlakovca/šahtova. Pitanje mogućnosti graničavanja prekomjernog opterećenja prometnice.
3.  Prolaz kod Manjamortija (J. Voltića) – održavanje funkcionalnosti i povećati sigurnost (pokositi i nasipati materijal).
4. Staropazinski put – asfaltiranje, velika kosina
5. Ulica Nikole Žica – asfaltiranje (potporni zid, zemlja se urušava)
6. Nepregledan izlaz iz Ulice Staropazinski put na D64 (prometni elaborat i prijedlog rješenja)
7. Sarčija – javna rasvjeta - 4 rasvjetna tijela na prethodno postavljene stupove. 
8. Izlaz Sarčija na cestu prema Fakinima – slaba vidljivost na izlasku – rekonstrukcija raskrižja ili minimalno postava ogledala
9. Sarčija – izgraditi dječje igralište na „društvenoj zemlji” (Komunel). Treba najprije provjeriti vlasništvo.
10. Cesta Kažel-Šuškali u lošem stanju, propada
11. Fakini/Jureši – javna rasvjeta 
12. Oborinske vode – kod marketa, slivnici na glavnoj cesti 40x40 (puni su mulja)
14. Autobusna stajališta – napraviti proširenje i urediti plato (D64 kod Fakina)
15. Plakatiranje kod marketa – neuredno 
16. Autobusno stajalište kod D64 kod Fakina – postaviti pješački prijelaz
17. Slivna rešetka u Kastavskoj ulici
18. Projektna dokumentacija za proširenje groblja Stari Pazin

Obzirom na veliki broj prijedloga vezanih uz postavljanje javne rasvjete, Elvis Kliman objašnjava da je u tijeku natječaj HABOR-a gdje bi se prijavio projekt modernizacije javne rasvjete u Gradu Pazinu (oko 1390 rasvjetnih tijela).  Uštede na održavanju koje bi se na taj način postigle uložile bi se u proširenje javne rasvjete. Do rasprava koje će se održati najesen će se znati više informacija.

Ostali komentari i prijedlozi građana:
· Ukloniti malu ruševnu zgradu na groblju
· Objaviti prijedloge građana na oglasnim pločama mjesnih odbora

Rasprava je zaključena u 19.20 sati.
